ให้ความสำคัญกับใบหน้า การโพสท่า
ลักษณะของคนที่ถ่ายรูปขึ้นคือ พวกเขามีความมั่นใจในรูปร่างหน้าตาของตัวเอง เรามักกังวลว่า หน้าเราจะมีอะไรผิดปกติไหม หน้ามีสิวขึ้น ฟันห่างกันเกินไป หรือเราหยีตามากไปหรือเปล่าตอนที่เรายิ้ม แทนที่จะปิดบังสิ่งเหล่านั้นให้คุณหันมายอมรับในสิ่งที่คุณเป็น! เชื่อสิว่าคุณจะดูดียิ่งขึ้นในรูปถ่ายเวลาที่คุณทำแบบนั้น การสะดุดตาคนที่ถ่ายรูปขึ้นเกิดง่ายกว่าสะดุดตาคนที่โพสท่าในรูปถ่าย นั่นเป็นเพราะคนถ่ายรูปขึ้นไม่ได้แสร้งทำเป็นว่าเขากำลังรู้สึกอย่างไร ถึงแม้การถ่ายรูปอาจเป็นเรื่องชวนประสาทเสีย แต่อย่าปล่อยให้ความคิดนี้กลายเป็นอุปสรรคไม่ให้คุณแสดงความรู้สึกข้างในคุณจริงๆออกมา อย่ายิ้มในแบบที่คิดว่าคุณจำเป็นต้องทำ ให้ยิ้มไปตามปกติ ทำแบบนี้เช่นกันเวลาคุณหยีตาหรือยกแก้มของคุณ ยิ่งคุณปล่อยให้สีหน้าเป็นไปตามธรรมชาติมากเท่าไหร่ รูปถ่ายของคุณก็จะออกมาดูดีมากขึ้นเท่านั้น  ยิ้มให้เห็นฟัน เพราะคุณจะไม่หัวเราะไปกับมุกตลกทั้งๆที่ปากยังปิดสนิทอยู่ รอยยิ้มจริงใจจะแสดงผ่านยิ้มที่เห็นฟัน ไม่ใช่ยิ้มแบบเม้มปากเข้าหากันแน่น ทำสีหน้าตามธรรมชาติด้วยการยิ้มจากใจ  ตอนที่คุณเผยความรู้สึกออกมา สีหน้าของคุณก็จะเปลี่ยนไปตามความรู้สึกนั้นด้วย ถึงแม้หลายคนชอบคิดว่าสีหน้าของความสุขคือ การยิ้ม แต่คิ้ว ตา แก้ม และหน้าผาก ต่างก็สื่อถึงอารมณ์ของคุณได้เหมือนกัน ดังนั้น คุณต้องมั่นใจว่าคุณผ่อนคลายกล้ามเนื้อบนใบหน้าทุกส่วนเวลาที่ยิ้ม อย่างที่สมัยก่อนคนชอบบอกว่า “กล้องเพิ่มน้ำหนักให้คุณอีก 5 กิโลฯ” แต่นั่นก็ไม่ใช่เสมอไป เพราะกล้องใช้หลักการของแสงสะท้อนเพื่อเปลี่ยนวัตถุสามมิติให้เป็นภาพสองมิติ ซึ่งจะบีบอัดและทำให้รูปร่างของสิ่งของแบนลง การหันหน้าตรงหากล้องจะทำให้กล้องจับภาพสัดส่วนบนใบหน้าของคุณไว้ทั้งหมด และทำให้แสงเงาธรรมชาติถูกลบหรือลดลง คุณควรหันหน้าด้านข้างเข้าหากล้องเล็กน้อยแทน เพื่อให้เกิดแสงเงาธรรมชาติและทำให้รูปหน้าของคุณดูเรียว มุมบนใบหน้านั้นขึ้นอยู่กับทิศทางเวลาคุณหันเข้าหากล้อง นอกจากคุณไม่ควรหันหน้าเข้าหากล้องตรงๆแล้ว คุณยังไม่ควรเงยหน้าขึ้นเวลาถ่ายรูป เพราะนั่นทำให้หน้าคุณดูใหญ่ขึ้นและถ่ายเห็นรูจมูกคุณด้วย ก้มหัวลงเล็กน้อยและหันหน้าด้านที่ถ่ายรูปขึ้นที่สุดของคุณเข้าหากล้อง คนถ่ายรูปขึ้นมีความสามารถพิเศษในการรู้ว่าส่วนไหนของพวกเขาเป็นจุดขายและเอาออกมาใช้ดีที่สุด ในเวลาเดียวกัน คุณต้องรู้จักจุดอ่อนบนร่างกายของตัวเอง รู้ว่าส่วนไหนของร่างกายคุณที่น่าดึงดูดที่สุด และตรงไหนเป็นส่วนที่ไม่น่าพึงประสงค์เวลาถ่ายรูป จากนั้นดูว่าคุณทำอะไรกับส่วนที่ดีที่สุดของคุณได้บ้าง ในขณะที่พรางส่วนที่เป็นจุดด้อยของคุณไม่ให้กล้องจับภาพได้ ถ้าเวลามองกล้องไปตรงๆทำให้คุณดูอวบขึ้นล่ะ การหันตัวหากล้องก็จะได้ผลลัพธ์เแบบเดียวกัน ตัวคุณจะแบนขึ้นในรูปถ่าย ดังนั้น การถ่ายจากด้านหน้าจะจับภาพกว้างที่สุดของคุณและยิ่งทำให้คุณดูกลมมากเป็นพิเศษ หันตัวเข้าหากล้องประมาณ 3 ใน 4 ของทั้งตัว เพื่อให้เกิดแสงเงาและมิติในโพสท่าของคุณ  ทำให้แขนดูเล็กลง เท้าแขนข้างหนึ่งไว้ที่สะโพกแล้วหันข้อศอกไปทางข้างหลังและห่างจากตัวคุณ ถึงแม้คุณอาจรู้สึกงี่เง่าตอนที่ทำแบบนั้น แต่มีเหตุผลว่าทำไมดาราหลายคนใช้ท่านี้ เพราะมันทำให้คุณดูเด่นสุดไง! ถ้าคุณกำลังนั่งเวลาถ่ายรูป ให้หันด้านข้างเข้าหากล้องแทนที่จะหันด้านหน้า งอเข่าแล้วแยกขาออกจากกันเล็กน้อย แต่ถ้าคุณนั่งท่าไขว่ห้าง ให้ไขว้ขาข้างที่อยู่ฝั่งเดียวกับกล้องพาดไว้บนขาอีกข้างหนึ่ง คุณคิดว่าตัวเองยืนหรือนั่งตัวตรงโดยไม่งอข้อต่อได้บ่อยแค่ไหน อาจจะน้อยมากหรือแทบไม่เคยเลย เพิ่มการเคลื่อนไหวและวางท่าทางอย่างเป็นธรรมชาติในรูปถ่ายของคุณโดยการปล่อยให้ข้อต่อพับงอบ้าง ซึ่งหมายความว่า ข้อศอก ข้อมือ หัวเข่า และข้อเท้าของคุณควรจะพับอย่างสบายๆ ถ้ามันพับได้อยู่ล่ะก็ งอเข้าสิ! วิธีการทำงานเวลาเรามองเห็นคือ ของที่อยู่ใกล้จะดูใหญ่ขึ้น ในขณะที่ของที่อยู่ไกลออกไปจะดูเล็กลง วิธีสร้างภาพลวงตาให้ลำตัวคุณดูบางเล็กลง ให้คุณโน้มศีรษะไปทางกล้องเล็กน้อยก่อน คำแนะนำการโพสท่าทั้งหลายไม่ช่วยให้คุณถ่ายขึ้นกล้องไปกว่าเดิมได้ ถ้าคุณรู้สึกไม่สบายกับท่าใหม่ของคุณ ท้ายที่สุด เก็บเคล็ดลับการโพสท่าทั้งหมดไว้ในใจนั้นช่วยได้ แต่วิธีที่ดีที่สุดคือ จัดวางตัวคุณอยางไรให้ออกมาธรรมชาติ การถ่ายรูปขึ้นมีเส้นกั้นบางๆระหว่างการทำตัวตามธรรมชาติเหมือนกับว่ากล้องถ่ายรูปไม่ได้อยู่ ณ ที่นั้น กับการจัดวางท่าทุกระเบียบนิ้วอย่างสมบูรณ์แบบ การหาจุดตรงกลางที่พอดีคือ ปล่อยให้ร่างกายคุณอยู่ในท่าธรรมชาติที่สบายที่สุด
ให้ความสำคัญกับส่วนที่ทำให้คุณดูโดดเด่นกว่าใคร. แสดงความรู้สึกของคุณออกมา. อย่าจ้องไปที่กล้อง. ปรับมุมองศาของใบหน้าคุณ. ใช้ร่างกายของคุณให้เป็นประโยชน์. หันตัวออกจากกล้อง. งอข้อต่อ. โน้มเข้าหากล้อง. ทำตัวตามสบาย.
https://www.wikihow.com/Be-Photogenic https://www.wikihow.com/Be-Photogenic
Focusing on Your Face Posing Your Body